《晋阴山庙》
宋代·马之纯

相君一日到郊坰，步骑俄逢十数兵。
拂晓见来殊隐约，中宵梦数极分明。
阴山血食当知我，晋帝南巡适从行。
事既奏闻因立庙，坡坨亦复享嘉名。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。